OpenLLM-France/wikimedia huggingface dataset:
# Múscul anconal

El múscul anconal (musculus anconeus) és un petit múscul situat a la part posterior de l'articulació del colze.
Alguns anatomistes consideren l'anconal una continuació del tríceps braquial. D'altres el consideren part del compartiment posterior del braç o bé del compartiment posterior de l'avantbraç.
La seva funció és la d'estendre l'avantbraç, la mateixa funció que té el tríceps braquial. També s'encarrega d'estabilitzar el colze, evitant el pinçament de la càpsula articular i de la membrana sinovial. Per la seva trajectòria en diagonal, pot incloure's entre els músculs pronadors.
El múscul anconal és irrigat per l'artèria col·lateral mitjana de l'artèria braquial profunda. Pel que fa a la innervació el responsable és el nervi radial (arrels cervicals C7 i C8) en el fascicle posterior del plexe braquial.
Embriològicament, l'anconal seria el quart fascicle de l'hipotètic múscul quàdriceps braquial, que finalment no es va unir als altres tres i es va desenvolupar com a múscul independent, en una regió muscular diferent. Va mantenir per tant la innervació i vascularització que és pròpia de l'ulterior múscul tríceps braquial.

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 23 març 2014].
* ↑ Williams, P. et al, 1995, Gray's Anatomy, 38th ed., Churchill Livingstone
* ↑ Jones, W. i cols.(eds), 1953, Buchanan's Manual of Anatomy, 8th ed., Balliére, Tindall and Cox., pp. 496
* ↑ Grant, J. & Basmajian J., 1965, Grant's Method of Anatomy, 7th ed., The Williams & Wilkins Company, Baltimore, pp. 163-164
* 1 2 «Anconeus». The Hosford Muscle Tables. Arxivat de l'original el 2012-02-04. [Consulta: febrer 2012].

## Imatges

* Vista posterior de l'húmer esquerre amb les insercions musculars.
* Cara posterior d'ossos d'avantbraç esquerre.
* Músculs profunds de la cara posterior de l'avantbraç.
* Vista posterior de l'avantbraç.
* Artèries de la part posterior del braç.
* Nervis de la part posterior del braç.
* Múscul anconal.
* Múscul anconal.
* Secció transversal dels músculs de les extremitats superiors.
# Moderat de Gades

Moderat de Gades (en llatí Moderatus) va ser un filòsof romà seguidor de la filosofia pitagòrica, que va florir a la meitat del segle i, a l'època de l'emperador Neró. Era natural de la ciutat de Gades a Hispània, i destacat en aquesta ciutat pels seus dots oratoris.
Va escriure un llibre sobre els dogmes de la seva secta. Era un home de gran eloqüència i va ser en part imitat per Iàmblic.
Estobeu va conservar un fragment de la seva obra.

## Referències

* ↑ [https://quod.lib.umich.edu/m/moa/acl3129.0002.001/1118?rgn=full+text;view=image;q1=Modera+tusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 1108. ]
# Paceco

Paceco (sicilià Pacecu) és un municipi italià, dins de la província de Trapani. L'any 2007 tenia 11.299 habitants. Limita amb els municipis d'Erice i Trapani.

## Administració

Llista d'alcaldes :
| Període | Identitat | Partit |
| 2008- | Biagio Martorana | Llista cívica – PD |
# Conjunts de petròglifs de l'Altai mongol

Els petròglifs de l'Altai mongol són un conjunt de petròglifs i monuments funeraris situats a tres jaciments arqueològics a l'aimag kazakh semiautònom de Bayan-Ölgii, a l'oest de Mongòlia, al massís de l'Altai. El lloc està inclòs en la Llista del Patrimoni de la Humanitat de la UNESCO. Els motius abasten un període de 12.000 anys, sent el període més antic de l'11.000 al 6.000 aC.

## Descripció

Els tres jaciments estan situats en valls d'alta muntanya tallats per les glaceres del Plistocè:
* Valls dels rius Tsagaan Salaa i Baga Oigor, al sum d'Ulaankhus;
* Vall de l'alt Tsagaan Gol (Shiviit Khairkhan, Mongòlia: Шивийт Хайрхан);
* Vall de l'Aral Tolgoi (mongol: Арал толгой) al sum de Tsengel.
El lloc de la vall del Tsagaan Gol inclou cérvols en els mateixos estils que les pedres de cérvol.

## Referències

* 1 2 «Ensembles de pétroglyphes de l'Altaï mongol». UNESCO.
* ↑ «Rock Art and Surface Archaeology of Mongolia: Baga Oigor and Tsagaan Salaa» (en inglés). Washington.edu. [Consulta: 3 setembre 2020].
* ↑ «Archaeology and Landscape in the Altai Mountains of Mongolia» (en inglés). Mongolianaltai.uoregon.edu. Arxivat de l'original el 2021-08-04. [Consulta: 3 setembre 2020].

## Bibliografia

* Jacobson Jacobson, Esther; Kubarev, Vladimir D. Répertoire des pétroglyphes d'Asie centrale / Fasc. 6, Mongolie du Nord-Ouest, Tsagaan Salaa/Baga Oigor (en francés). París: De Boccard, 2001 (Mémoires de la Mission archéologique française en Asie centrale). ISBN 9782907431132.
# Bargota

Bargota és un municipi de Navarra, a la comarca d'Estella Occidental, dins la merindad d'Estella. Limita al nord amb Torres del Río i Espronceda, a l'est amb Armañanzas, al sud amb Mendavia i a l'oest amb Azuelo, Aras i Viana.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 396 | 386 | 381 | 381 | 381 | 373 | 373 | 375 | 364 | 359 | 345 |
| Fonts: Bargota i Institut d'Estadística de Navarra |||||||||||
# The Red Thunder

The Red Thunder és un curtmetratge hispano-estatunidenc del 2015 dirigit per Álvaro Ron. Dura 8 minuts i està rodat en anglès.

## Trama

La Sarah, una adolescent nerd, necessita el cotxe nou de la seva mare per sortir amb Danny, el noi que li agrada, però la seva mare, preocupada perquè la seva filla pugui tenir un accident, no li dona permís per agafar-lo. La Sarah decideix robar-la i anar a la seva cita, però passa una cosa inesperada que canviarà la seva vida per sempre.

## Repartiment

* Allie Grant: Sarah Thun
* Miles Heizer: Danny
* Karen Strassman: Dr. Rachel Thun
* Doug Olear
* Ena Fleming
* Monique Kim: Mean Girl 1
* Chelsea Reba: Mean Girl 2
* Matilde Matteucci
* Jeffery Azzinaro
* David Saucedo
* GlennThomas Cruz
* Christopher Corey Smith

## Premis

Allie Grant va guanyar el premi a la millor actriu de curtmetratge al 30 dies. Festival de cinema fantàstic a Andorra.També va guanyar el Grifó d'or al Festival de Cinema de Giffoni i fou nominada al millor curtmetratge al XLVIII Festival Internacional de Cinema Fantàstic de Catalunya

## Referències

* ↑ The Red Thunder a incorto.com
* ↑ El film ‘Turbo Kid’ i el curt ‘Cara de caballo’, el millor del 30 Dies, El Periòdic, 30 de novembre de 2015
* ↑ The Red Hunter al web del Festival de Giffoni
* ↑ The Red Thunder al web del Festival de Sitges
# Enolasa

L'enolasa o fosfopiruvat hidratasa (CE 4.2.1.11) és un metaloenzim que catalitza la conversió de 2 fosfoglicerats de fosfoenolpiruvat durant la glucòlisi. L'enzim també pot catalitzar la reacció inversa, segons la concentració de substrat en el medi. L'enolasa es troba en tots els teixits i organismes capaços de glucòlisi o fermentació. Va ser descoberta per Lohmann i Meyerhof el 1934.

## Característiques

L'enolasa té tres subunitats α, β i γ, que poden combinar-se formant dímers´,són Isoenzymes; les combinacions possibles són cinc: αα, αβ, αγ, ββ i γγ. Té un pes molecular de 82-100 kDa, depenent de l'isoforma. L'enzim és globular i compacte a causa de les interaccions entre dos dominis hidròfobs. Actua a un pH òptim de 6,5.

## Referències

* ↑ Pancholi V «Multifunctional α-enolase: its role in diseases». Cell Mol Life Sci., 58, 7, 01-06-2001, pàg. 902–20. 10.1007/PL0000091011497239 [Consulta: 16 setembre 2009].
* ↑ Lohman K & Meyerhof O (1934) Über die enzymatische umwandlung von phosphoglyzerinsäure in brenztraubensäure und phosphorsäure (Enzymatic transformation of phosphoglyceric acid into pyruvic and phosphoric acid). Biochem Z 273, 60–72.
* ↑ Peshavaria M, Day IN «Molecular structure of the human muscle-specific enolase gene (ENO3)». Biochem J., 275 (Pt 2), 01-04-1991, pàg. 427–33. 1840492.
* ↑ Hoorn RK, Flickweert JP, Staal GE «Purification and properties of enolase of human erythroctyes». Int J Biochem, 5, 1974, pàg. 845–52. 10.1016/0020-711X(74)90119-0.

## Bibliografia

* «The isolation and characterization of rabbit muscle enolase». The Journal of Biological Chemistry, 236, 01-12-1961, pàg. 3227–31. PMID: 13908561.
* Boyer, P.D., Lardy, H. and Myrback, K. (Eds.), The Enzymes, 2nd ed., vol. 5, Academic Press, Nova York, 1961, p. 471-494.
* «A purification of brewers' and bakers' yeast enolase yielding a single active component». The Journal of Biological Chemistry, 239, 01-08-1964, pàg. 2464–8. PMID: 14235523.
# Múscul adductor del polze

El múscul adductor del polze o adductor del dit polze (musculus adductor pollicis), és un múscul de la mà, situat a la part lateral o externa de la regió anterior o palmar (l'eminència tenar). La seva funció és l'adducció del dit polze. Té dos caps: una transversa i una altra obliqua. És una zona carnosa, plana, triangular, i el múscul té forma de ventall. Està sota els tendons flexors llargs i els músculs lumbricals, en el centre del palmell de la mà. Queda recobert pels ossos metacarpians i els músculs interossis palmars.
L'adducció del polze fa possible portar el dit cap al pla del palmell de la mà des d'una posició d'abducció; és a dir, des del palmell de la mà cap al costat de la mà al costat del primer dit.

## Estructura

El múscul adductor del polze és el més profund dels músculs que conformen l'eminència tenar de la mà. Està format per dos feixos o caps, entre els quals passa l'artèria radial:
* Cap oblic. També anomenat adductor oblic del polze (adductor oblic pollicis), s'origina de diverses estries que parteixen de l'os gran del carp, les bases del segon i tercer metacarp, els lligaments intercarpians i la beina del tendó del múscul palmar major. Des d'aquest origen, la majoria de les fibres passen obliquament cap amunt i convergeixen en un tendó que, unit amb els tendons de la porció medial de l'adductor curt del polze i el cap transversal de l'adductor del polze, s'insereix a la cara palmar de la base de la primera falange del polze. En el tendó es troba un os sesamoide. Un fascicle de considerable grandària travessa encara més obliquament per sota del tendó d'inserció de l'adductor del polze, per unir-se a la porció lateral de l'adductor curt del polze i el flexor curt del polze.
* Cap transvers. També anomenat adductor transvers del polze (adductor transversus pollicis) és un feix profund, de forma triangular. S'origina amb una base ampla des dels dos terços proximals de la superfície palmar del tercer os metacarpià. Les fibres musculars convergeixen per inserir-se juntament amb la part medial del flexor curt del polze a la part cubital de la base del primer os (falange) del polze.

## Innervació i irrigació

Està innervat per una branca profunda del nervi cubital (C8-D1). L'artèria radial passa en corba entre els dos caps del múscul adductor del polze, des del dors de la mà fins a la palma, tot formant l'arc palmar profund.

## Notes

* ↑ En el Diccionari enciclopèdic de medicina apareix la denominació múscul adductor del polze. Al Termcat especifiquen que és un dit: múscul adductor del dit polze. Vegeu TERMCAT, Centre de Terminologia. Diccionari d'anatomia. Barcelona: Fundació Barcelona, 1993. 435 p. (Diccionaris terminològics) ISBN 84-88169-06-X

## Referències

* 1 2 3 4 «múscul». Diccionari enciclopèdic de medicina. Enciclopèdia Catalana, S.A. 1997-2010. Arxivat de l'original el 2012-10-02. [Consulta: 2 abril 2014].
* 1 2 Chang & Blair 1985
* ↑ Gray's Anatomy 1918.
* ↑ Platzer 2004, p. 176
    Aquest article incorpora text de l'edició de l'Anatomia de Gray en domini públic.
# Moder

Moder és un tipus d'humus que s'ha format en aerobiosi.
Els lumbrícids hi són força rars, comparat a l'humus de tipus mull. Els detritívors estan representats per microartròpodes coms als àcars oribats i els col·lèmbols i per petits annèlids, els enquitreids
S'observa sobre la fullaraca de l'horitzó OL que es descompon menys ràpidament que en el tipus mull una acumulació de matèria orgànica envaïda per un abundant filtre de filaments de fongs és o menys espès., on sòbserva un horitzó OF format per restes vegetals i matèries fecals d'insectes i un horitzó totalment humificat de clor negrós, OH. Hi predominen els fongs sapròfits i micorrícics respecte als bacteris i donen al moder una olor particular. L'horitzó A és compacte, gris o negre però amb una lleuger tint vermellós (per la mobilització del ferro), i la relació C/N varia de 15 a 25. El pH és àcid (< 5).

## Vegeu també

* Mull
* Mor

## Enllaços externs

Vidéos :
* (francès) Conférence (filmée) de Claude Bourguignon, 1ère partie Arxivat 2011-11-28 a Wayback Machine.
* (francès) Conférence (filmée) de Claude Bourguignon, 2ème partie Arxivat 2011-12-13 a Wayback Machine.
# Pace del Mela

Pace del Mela (sicilià A Paci) és un municipi italià, dins de la ciutat metropolitana de Messina. L'any 2005 tenia 6.190 habitants. Limita amb els municipis de Condrò, Gualtieri Sicaminò, San Filippo del Mela, San Pier Niceto i Santa Lucia del Mela.

## Administració

Llista d'alcaldes :
| Període | Identitat | Partit |
| 2008- | Giuseppe Sciotto | Llista cívica |

## Agermanaments

* Llemotges
* Trícala
# Liptovská Porúbka

Liptovská Porúbka és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1379.
# The Weapon

The Weapon és una pel·lícula de thriller d'acció estatunidenca de 2023 dirigida per Tony Schiena i protagonitzada pel mateix Schiena, AnnaLynne McCord, Sean Patrick Flanery, Jack Kesy, Cuba Gooding Jr. i Bruce Dern. S'ha doblat i subtitulat al català.

## Repartiment

* Tony Schiena com a Dallas Ultio
* AnnaLynne McCord com a Iris
* Sean Patrick Flanery com el mariscal Antano
* Jack Kesy com a Vinny
* Cuba Gooding Jr. com a Blue
* Bruce Dern com a Doris

## Estrena

La pel·lícula es va estrenar en una selecció de sales, a la carta i en plataformes digitals el 17 de febrer de 2023. La versió en DVD es va llançar el 28 de març de 2023.

## Rebuda

Jeffrey Anderson de Common Sense Media va qualificar la pel·lícula amb una estrella sobre cinc.

## Referències

* ↑ «The Weapon». Goita què fan, ara!. [Consulta: 1r març 2024].
* ↑ Parker, Valerie. «The Weapon Trailer Sees Cuba Gooding Jr. In Action Mode [EXCLUSIVE]». Screen Rant, January 31, 2023. [Consulta: February 21, 2023].
* ↑ Prange, Stephanie. «Action Thriller 'The Weapon' Due Digitally Feb. 17, on DVD March 28». Media Play News, February 1, 2023. [Consulta: February 21, 2023].
* ↑ «The Weapon». Common Sense Media. [Consulta: February 21, 2023].
# Enomarc

Enomarc (grec antic: Οἰνόμαρχος, llatí: Oenomarchus) fou un retòric grec natural de l'illa d'Andros, un dels nombrosos deixebles d'Herodes Àtic.
Tot i tenir per mestre a Àtic mai va arribar a ser considerat un dels grans retòrics grecs, i era aficionat a l'estil florit i eloqüent que després s'anomenà estil jònic o asiàtic. L'esmenta Filòstrat d'Atenes a la seva Vida dels sofistes (Βίοι Σοφιστω̂ν).

## Referències

* ↑ Oenomarchus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 17
# Nadine Kessler

Nadine Kessler és una excentrecampista de futbol amb 29 internacionalitats i 10 gols per Alemanya, amb la qual va guanyar l'Eurocopa 2013. També va guanyar tres Lligues de Campions amb el Turbine Potsdam i el VfL Wolfsburg.
Al 2014 va guanyar el FIFA World Player, així com els premis equivalents de la UEFA i el IFFHS. Aquell mateix any es va lesionar al genoll, i al 2016 es va retirar al no poder recuperar-se bé.

## Trajectòria

| Temporada | Club | Títols | Selecció (fases finals) |
| 05/06 - 08/09 0 0 | 1.FC Saarbrücken 0 0 | | Eurocopa sub-19 2006 (campió) Eurocopa sub-19 2007 (campió) Mundial sub-20 2008 (3r lloc) |
| 09/10 - 10/11 | Turbine Potsdam | 1 Lliga de Campions, 2 Lligues |
| 11/12 - 15/16 | VfL Wolfsburg | 2 Lligues de Campions, 2 Lligues, 2 Copes | Eurocopa 2013 (campió) |

## Referències

* ↑ UEFA
* ↑ Soccerway
* ↑ Soccerway
* ↑ El Pais
* ↑ UEFA
* ↑ «IFFHS». Arxivat de l'original el 2016-10-23. [Consulta: 31 juliol 2016].
* ↑ Marca
# Monstercat

Monstercat (abans conegut com a Monstercat Media) és una discogràfica de música dance (en anglès EDM, Electronic Dance Music) de Vancouver, Canadà. Va ser fundada l'1 de juliol de 2011 per Mike Darlington (nascut el 1989) i Ari Paunonen (nascut el 1989/90), dos estudiants universitaris de Waterloo, Ontario. El canal de YouTube del segell, que va servir com a mitjà per promocionar els seus amics i la seva música, es va crear el mateix dia, i va començar un programa de pujada trisetmanal a l'octubre. Els joves estudiants van ser més tard els responsables de la creació dels àlbums recopilatoris uniformes del segell.
L'equip es va traslladar a les seves oficines actuals a Vancouver el 2012 després que Darlington i Paunonen acabessin l'escola.

## Referències

* 1 2 «30 Under 30 2019: Music» (en anglès). Forbes. Arxivat de l'original el 30 July 2019. [Consulta: 30 juliol 2019].
* 1 2 Line Abrahamian. «Mike Darlington: Channeling his inner Monstercat». DJ Magazine Canada, 01-02-2014. Arxivat de l'original el 11 August 2014. [Consulta: 26 maig 2014].
* ↑ «The Monstercat Label Model: From YouTube Channel to One Million Record Sales». Billboard. Arxivat de l'original el 8 July 2014. [Consulta: 25 setembre 2017].
* ↑ «Vancouver-based dance label Monstercat perfects a new business model» (en anglès). Georgia Straight, 18-11-2015. Arxivat de l'original el 25 September 2017. [Consulta: 25 setembre 2017].
* ↑ «A 21st-century manifesto for electronic label Monstercat» (en anglès). , 17-04-2015.

## Enllaços externs

* http://www.youtube.com/Monstercat/Official
# PSH

PSH té els següents significats:
* Philip Seymour Hoffman, actor estatunidenc
* Púrpura de Schönlein-Henoch, malaltia de la pell
# Liefrange

Liefrange (en luxemburguès: Léifreg; en alemany: Liefringen) és una vila i centre administratiu de la comuna de Lac de la Haute-Sûre situada al districte de Diekirch del cantó de Wiltz. Està a uns 35 km de distància de la ciutat de Luxemburg.

## Referències

* ↑ «Liefrange». [Consulta: 3 octubre 2015].
# Computació ubiqua

S'entén per computació ubiqua (ubicomp) la integració de la informàtica en l'entorn de la persona, de manera que els ordinadors no es percebin com objectes diferenciats. Aquesta disciplina es coneix en anglès per altres termes com Pervasive computing, calm technology, things that think i everyware. També es denomina intel·ligència ambiental.

## Referències

* ↑ (anglès) Hansmann, Uwe (2003). Pervasive Computing: The Mobile World. Springer. ISBN 3540002189.
# Baniakadougou

Baniakadougou fou una regió de l'actual Mali, que existia al segle xix durant la conquesta colonial francesa, situada entre el Gangaran (al nord) i el Bouré (al sud).
Era part de l'Imperi de Mali. Sané-Nianga Taraoré, governador de Gangaran, va conquerir el Baniakadougou i algunes zones de les valls del Kolama, el Bafing i el Soulou i va fundar un regne (anomenat Gangaran) que fou vassall de Mali i més tard independent.

## Referències

* Haut-Sénégal Niger: L'histoire, par Maurice Delafosse Publié par Maisonneuve & Larose
# Tielt

Tielt és un municipi belga de la província de Flandes Occidental a la regió de Flandes.

## Seccions

| # | Nom | Superfície (km²) | Població (01/01/2006) |
| I | Tielt | 34,64 | 14.183 |
| II | Schuiferskapelle | 7,93 | 958 |
| III | Kanegem | 10,84 | 1.181 |
| IV | Aarsele | 15,10 | 2.948 |

## Personatges il·lustres

* Peter Terrin, escriptor.
* Albéric Schotte, ciclista.
# Morales del Vino

Morales del Vino és un municipi de la província de Zamora, a la comunitat autònoma de Castella i Lleó.
Evolució demogràfica :
| 1996 | 2001 | 2004 |
| 1.192 | 1.440 | 1807 |
* Processó
* Posta de sol
* Regadiu
* Gebrada
# Monella

Monella és una pel·lícula de comèdia eròtica italiana estrenada en 1998, dirigida per Tinto Brass i protagonitzada per Anna Ammirati i Max Parodi.

## Sinopsi

Lola (Anna Ammirati) és la filla adolescent de la vídua Zaira (Serena Grandi) que viu en una petita ciutat de la vall del Po (el lloc de filmació és les comunes de Pomponesco i Dosolo) en la dècada de 1950. Ella està compromesa amb el jove Masetto (Max Parodi), però està molt intrigada pel sexe, a més provocada per les entremaliadures del seu llibertí padrastre André (Patrick Mower). Els avanços de Lola en el sexe prematrimonial posen en perill la seva relació amb Masetto, qui creu fermament en la virginitat abans del matrimoni.

## Repartiment

* Anna Ammirati: Lola
* Max Parodi: Masetto
* Patrick Mower: André
* Serena Grandi: Zaira
* Susanna Martinková: Michelle
* Antonio Salines: Pepè
* Francesca Nunzi: Wilma
* Laura Trotter: Carmelina
* Tinto Brass: Director de l'orquestra (cameo)

## Crítica

La pel·lícula va ser valorada per la crítica amb la mateixa fredor que altres pel·lícules de Tinto Brass, pertanyents a la vena voyeurística del director, sempre disposat a ficar l'ull al forat de la pany. Lietta Tornabuoni a La Stampa, va definir la del director com una "autèntica passió pel cul femení". Massimo Bertarelli a Il Giornale, en canvi, va definir Brass com un "veritable geni en el descobriment, en el sentit més ampli del terme, de joves valors femenins".

## Referències

* ↑ Monella Ficha de la película en Internet Movie Database. Consultado el 7 de marzo de 2018.
* ↑ Primo ciak sulle rive del Po per la " Monella " di Brass, Il Corriere Della Sera, 1 de juliol de 1997
* ↑ Massimo Bertarelli. {{{títol}}}. Il Giornale, 19 aprile 2001.

## Enllaços externs

* Sul set di "Monella" di Tinto Brass (1997) a YouTube
# Lieja-Bastogne-Lieja 1911

La Lieja-Bastogne-Lieja 1911 fou la 6a edició de la clàssica ciclista Lieja-Bastogne-Lieja. Es va disputar el 12 de juny de 1911 sobre un recorregut de 234 km i fou guanyada pel belga Joseph van Daele, que s'imposà en solitari en l'arribada a Lieja. Els també belgues Armand Lenoir i Victor Kraenen acabaren en segona i tercera posició respectivament. Aquesta edició va estar oberta a ciclistes amateurs i independents.

## Resultats

| | Ciclista | Temps |
| 1 | Joseph van Daele (BEL) | 8h 10' 22" |
| 2 | Armand Lenoir (BEL) | + 30" |
| 3. | Victor Kraenen (BEL) | + 1' 10" |
| 4 | Auguste Benoit (BEL) | + 1' 10" |
| 5 | Hubert Noel (BEL) | + 1' 10" |
| 6 | Jean Rossius (BEL) | + 1' 30" |
| 7 | Félicien Salmon (BEL) | + 1' 40" |
| 8 | Jacques Coomans (BEL) | + 1' 40" |
| 9 | Alfons Lauwers (BEL) | + 1' 40" |
| 10 | Léon Scieur (BEL) | + 1' 40" |

## Referències

* ↑ «Liège-Bastogne-Liège». memoire-du-cyclisme.eu. [Consulta: 28 gener 2014].
* ↑ «Liège - Bastogne - Liège». sitiodeciclismo.net. [Consulta: 28 gener 2014].

## Enllaços externs

* Lloc web oficial (francès)(anglès)
# Barranc de la Seuva

El Barranc de la Seuva és un barranc del terme municipal de Sant Esteve de la Sarga, del Pallars Jussà. És afluent del barranc de la Clua.
Es forma a uns 975 metres d'altitud, al vessant nord de la Serra d'Alsamora, al sud-est del poble de la Clua, al nord-est del d'Alsamora i al nord-oest del Tossal de Vilabella. Des d'aquest lloc davalla cap al nord-oest en direcció al poble de la Clua, prop del qual s'aboca en el barranc de la Clua.

## Enllaços externs

* Institut Cartogràfic de Catalunya